钦定古今图书集成/理学汇编/学行典/第226卷 > 《孝友传序》元·史
## 钦定古今图书集成/理学汇编/学行典/第226卷 > 《孝友传序》元·史

世言：“先王没，民无善俗。”元有天下，其教化未必古若
也，而民以孝义闻者，盖不乏焉。岂非天理民彝之存
于人心者终不可泯欤？上之人苟能因其所不泯者，
复加劝奖而兴起之，则三代之治亦可以渐复矣。今
观史氏之所载，其事亲笃孝者，则有临江刘良臣、汴
梁陈善、同官强安、沈州高守质、安丰高泽、巩昌王钦、
修，武员思忠，榆县王士宁，河南朱友谅，泉州叶森，宁
陵吕德，汲县刘淇，建昌郑佛生，堂邑张复亨，保定邢
政，宁夏赵那海，临潼任居敬，陇西周庆、徐德兴，汝宁
李从善，华州要敬，《色目氏沙的》。其居丧庐墓者，则有
太原王构，莱州任梓，平滦王振，北京张洪范，登封王佐，下蔡许从政、张𬭼，富平王贾僧，郑州段好仁、赵璧、
薛明善、张齐，汴梁韩荣、刘斌、张裕、何泰、史恪、高成、邓
孝祖、李文渊、杜天麟、张显祖，泾阳张国祥，延安王旻，
东昌张翚，永平梁讷，高唐郑荣、刘居敬，同州赵良，南
阳周郁、陈介、刘权，大同高著、江郁、毛翔，归德葛祥、张
德成、张逊、王珪、刘弼，汲县徐昌祖，真定宋贞、王世贤，
晋宁史贵，保定耿德温、张行一、贾秉实、张勖，河南王
宗道、孙裔、夹谷天祐，赵州赵德隆，安丰王德新、石思
让，翼宁何溥，大都王麟、李简，华阴李宁、屈秀，怀庆侯
荣、丁用、郭天一，耀州王思，中牟阎让，曹州邓渊、吕政，
徐州胡居仁、张允中，卫辉王庆，福建朱虞龙，随州高
可焘，济宁魏铎，武康王子中，淮安翟𬤊，汶上赵恒，须
城许时中，衡山欧阳诚复，江陵穆坚，蓟州王钦定、陶
元显祖，绛州姚好智，宿州孙克忠，集庆傅霖，济南宋
怀忠、牟克孝，汝宁张郁，泉州黄道贤，谷城王福，解州
靖与曾般阳、戴贞，兖州王治，沔阳徐胜祖，兴中石抹
昌龄，峡州秦桂华，蒙古色目氏纳鲁丁赤思马改住、
阿合马、拜住、木八剌，玉龙帖木儿锁住、唐兀歹、晏只
哥、李朵罗歹、塔塔思歹。其累世同居者，则有休宁朱
震雷，池州方时发，河南李福，真定杜良，华州王显政，
建宁王贵甫，句容王荣、周成，鄢陵夏全，保定成珪，开
平温义，大同王瑞之，平江汤文英，鄜州员从政，江州
范士奇，泾州李子才，宿州王珍。其散财周急者，则有
河南高颜和，台州程远大，潭州汤居恭、李孔英，建康
汤大有，吉州刘如翁、严用父，高唐孟恭，松江管仲德、
章梦贤、夏椿，江陵陈一宁，中兴傅文鼎，永州唐必荣，
济南李恭，宁夏何惠月，天子皆尝表其门闾，或复其
家。故援《唐史》之例，具列姓名于篇端。择其事迹尤彰
著者，复别为之传云。